钦定古今图书集成/理学汇编/文学典/第111卷 > 黄惟栋〈惟楫〉
## 钦定古今图书集成/理学汇编/文学典/第111卷 > 黄惟栋〈惟楫〉

按《浙江通志》：“惟栋，字上仲，文毅公孔昭之后。博极群
书，耻习举子业，隐居大有山房，焦竑、顾起元、胡应麟
等俱有赠诗。与屠隆交尤密，所居多竹，自题绿雪斋。
《鸿苞集》中《绿雪斋大有山房》及霞篇，皆为惟栋赋
也。弟惟楫，字说仲，文有奇思，试有司辄高等。晚年客
游燕赵，名噪公卿间。冯梦祯、欧大任为序其集。”